తెలంగాణలో మహిళా తహసీల్దార్ దారుణహత్య WATCH LIVE TV
సఫారీలపై ఘనవిజయం: సిరీస్ సొంతం
నాగ్‌పూర్లో జరుగుతున్న మూడో టెస్టు మ్యాచులో సఫారీలను మట్టికరిపించారు భారత ఆటగాళ్లు.
TNN | Updated:
Nov 27, 2015, 03:56PM IST
మహారాష్ట్రలోని నాగ్‌పూర్లో జరుగుతున్న మూడో టెస్టుమ్యాచులో సఫారీలను మట్టికరిపించారు భారత ఆటగాళ్లు. దాదాపు 124 పరుగుల తేడాతో దక్షిణాఫ్రికాపై భారత్ ఘన విజయం సాధించింది. బుధవారం ప్రారంభమైన ఈ టెస్టు మ్యాచులో భారత్ తొలిఇన్నింగ్స్ లో 215 పరుగులు చేసింది. దక్షిణాఫ్రికా తొలి ఇన్నింగ్స్ లో 79 పరుగులకే కుప్పకూలింది. అనంతరం రెండో ఇన్నింగ్స్ భారత్ 173 పరుగులకు ఆలౌట్ అయి, సఫారీల ముందు 310 పరుగుల లక్ష్యాన్ని ఉంచింది. అయితే భారత స్పిన్నర్ల ధాటికి నిలువలేక సఫారీలు 185 పరుగులకే కుప్పకూలిపోయారు. విజయం భారత్ సొంతమైంది. దీంతో నాలుగు టెస్టు మ్యాచుల సిరీస్ లో భారత్ 2-0తో ఆధిక్యంలో ఉంది. రెండో టెస్టు మ్యాచు వర్షం కారణంగా రద్దయ్యింది. నాలుగో టెస్టు మ్యాచు ఢిల్లీలో డిసెంబరు 3 నుంచి జరుగుతుంది. ఈ మ్యాచులో దక్షిణాప్రికా గెలిచినా కూడా టెస్టు సిరీస్ భారత్ గెలిచినట్టే.